
[bookmark: TextBodyBegin]Euroopa Parlament,
–	võttes arvesse Jana Nagyová puutumatuse äravõtmise taotlust, mille esitas 1. juulil 2024. aastal Praha kõrge kohus seoses selles kohtus poolelioleva kriminaalmenetlusega (asi nr 3 To 34/2024) ja mis tehti teatavaks Euroopa Parlamendi täiskogu istungil 19. juulil 2024. aastal,
–	olles 29. jaanuaril 2025 vastavalt kodukorra artikli 9 lõikele 6 kuulanud ära Jana Nagyová selgitused,
–	võttes arvesse protokolli nr 7 (Euroopa Liidu privileegide ja immuniteetide kohta) artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
–	võttes arvesse Euroopa Liidu Kohtu 21. oktoobri 2008. aasta, 19. märtsi 2010. aasta, 6. septembri 2011. aasta, 17. jaanuari 2013. aasta, 19. detsembri 2019. aasta ja 5. juuli 2023. aasta otsuseid[footnoteRef:1], [1:  	Kohtuotsus, Euroopa Kohus, 21. oktoober 2008, Marra vs. De Gregorio ja Clemente, C‑200/07 ja C‑201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T-346/11 ja T-347/11, ECLI:EU:T:2013:23; kohtuotsus, Euroopa Kohus, 19. detsember 2019, Junqueras Vies, C-502/19, ECLI:EU:C:2019:1115; kohtuotsus, Üldkohus, 5. juuli 2023, Puigdemont i Casamajó jt vs. parlament, T‑272/21, ECLI:EU:T:2023:373.] 

–	võttes arvesse Tšehhi Vabariigi põhiseaduse artiklit 27 ja kriminaalmenetlust käsitleva seadustiku nr 141/1961 (Tšehhi Vabariigi kriminaalmenetluse seadustik) artikli l0 lõiget 1,
–	võttes arvesse kodukorra artikli 5 lõiget 2, artikli 6 lõiget 1 ja artiklit 9,
–	võttes arvesse õiguskomisjoni raportit (A10‑0029/2025),
A.	arvestades, et 1. juulil 2024 esitas Praha kõrge kohus Tšehhi Vabariigist valitud Euroopa Parlamendi liikme Jana Nagyová puutumatuse äravõtmise taotluse, et saaks jätkata selles kohtus apellatsiooniastmes pooleliolevat kriminaalmenetlust, mille raames süüdistatakse teda subsiidiumipettuses, mis on vastavalt seadustiku nr 40/2009 (Tšehhi Vabariigi karistusseadustik) artikli 212 lõikele 1 ja lõike 6 punktile a süütegu, ning Euroopa Liidu finantshuvide kahjustamises, mis on sama seaduse artikli 260 lõigete 1 ja 5 kohaselt süütegu;
B.	arvestades, et Jana Nagyová suhtes viiakse kriminaalmenetlust läbi Praha linna prokuratuuri 21. märtsi 2022. aastal koostatud süüdistusakti alusel teo eest, mille ta väidetavalt pani toime koos kaassüüdistatavaga ja mis seisneb selles, et tema kui isik, kes tegeleb ametialaselt liidu toetustega, taotles ajavahemikul 17. jaanuarist 2008 kuni 5. jaanuarini 2010 Tšehhi äriühingu juhatuse aseesimehena toetust, kuigi ta oli teadlik asjaolust, et asjaomasel äriühingul selleks õigust ei ole, ning esitas valeteavet selle kohta, et äriühing on sõltumatu väikeettevõtja;
C.	arvestades, et parlamentaarse puutumatuse eesmärk on kaitsta Euroopa Parlamenti ja selle liikmeid kohtumenetluse eest, milles käsitletakse parlamendiliikme kohustuste täitmisel tehtud tegusid, mida ei saa neist kohustustest eristada;
D.	arvestades, et väidetavad süüteod ei ole seotud Euroopa Parlamendi liikme kohustuste täitmisel avaldatud arvamustega ega antud häältega protokolli nr 7 (Euroopa Liidu privileegide ja immuniteetide kohta) artikli 8 tähenduses;
E.	arvestades, et protokolli nr 7 (Euroopa Liidu privileegide ja immuniteetide kohta) artikli 9 esimese lõigu punktis a on sätestatud, et Euroopa Parlamendi liikmetel on oma riigi territooriumil samasugune immuniteet nagu selle riigi parlamendi liikmetel;
F.	arvestades, et Tšehhi Vabariigi põhiseaduse artikli 27 lõikes 4 on sätestatud, et saadikut ja senati liiget ei või kriminaalvastutusele võtta, kui selleks ei ole andnud nõusolekut koda, mille liige ta on, ning kui asjaomane koda oma nõusolekut ei anna, peatatakse kriminaalmenetlus asjaomaste isikute volituste ajaks;
G.	arvestades, et Euroopa Parlament ei ole kõnealuse juhtumi puhul leidnud tõendeid fumus persecutionis’e kohta, s.t tal ei ole faktilisi andmeid, mis viitavad sellele, et kohtumenetluse eesmärk võib olla tekitada parlamendiliikme poliitilisele tegevusele ja seega ka Euroopa Parlamendile kahju;
H.	arvestades, et esiteks ei saa Euroopa Parlament olla kohtu rollis ja teiseks ei tohi parlamendiliiget pidada puutumatuse äravõtmise menetluse raames süüdistatavaks[footnoteRef:2]; [2:  	Kohtuotsus, Üldkohus, 30. aprill 2019, Briois vs. parlament, T-214/18, ECLI:EU:T:2019:266.] 

1.	otsustab Jana Nagyová puutumatuse ära võtta;
2.	teeb presidendile ülesandeks edastada käesolev otsus ja vastutava parlamendikomisjoni raport viivitamatult Tšehhi Vabariigi pädevale ametiasutusele ja Jana Nagyovále.

